Diari Oficial de la Generalitat Valenciana


Sumari del DOGV 4844, del 17-09-2004 (2004/9446)

ACORD de 10 de setembre de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Granja de Rocamora.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4844

Data del DOGV
:   17-09-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/9446


Data del document
:   10-09-2004

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Granja de Rocamora
    * expropiació
    * administració local

ACORD de 10 de setembre de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Granja de Rocamora. [2004/F9446]
  
El Consell de la Generalitat, en la reunió del dia 10 de setembre de 2004, va adoptar l'acord següent:
  
L'Ajuntament de Granja de Rocamora, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització d'un sector de l'avinguda de La Arboleda.
  
Esta declaració d'urgent ocupació es justifica per les raons següents:
  
1. Descongestió de la principal via de comunicació del nucli urbà en permetre's una millor distribució del trànsit de la zona sobre la qual s'actua i, concurrentment, del trànsit urbà de Granja de Rocamora.
  
2. Culminar la completa urbanització i posada en ple funcionament de l'avinguda de La Arboleda, que actualment té un estretiment per distints elements fora d'ordenació segons el planejament vigent.
  
3. Connexió estructurant sobre el municipi del viari a executar.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, i es va presentar una reclamació que va ser desestimada pel Ple de l'ajuntament. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Granja de Rocamora per a l'execució del projecte d'urbanització de l'avinguda de La Arboleda.
  
Bé expropiat
  
Propietària: Carmen Ramón Quinto.
  
Domicili: av. Arboleda, núm. 4
  
Descripció de la finca: rústica d'horta blanca, séquia de Lo Alto, amb reg de séquia de dalt.
  
Superfície: 12, 13.00 (hi ha,aa,ca,dm²).
  
Superfície a expropiar: 48,61 m².
  
Límits: nord, Josefina Ramón Quinto; sud, Ángeles Pérez Ramón; est, Manuel Ramón Navarro; i oest, séquia de Lo Alto.
  
Estat jurídic: la totalitat en ple domini amb caràcter privatiu a Carmen Ramón Quinto.
  
Adquirida: donació en escriptura atorgada, amb data 19 de gener de 1983.
  
Dades registrals: tom 945, llibre 31, foli 188, finca 3175, inscripció 3a en el Registre de la Propietat de Callosa de Segura.
  
Elements afectats: tanca, escala, jardí i solar (serà objecte de reposició l'escala i tanca).
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions només als efectes d'esmenar possibles errors que s'hagen patit en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra este els recursos següents:
  
a) Recurs potestatiu de reposició davant del Consell de la Generalitat, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar cap recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 10 de setembre de 2004
  
El vicepresident i secretari del Consell de la Generalitat,
  
VÍCTOR CAMPOS GUINOT